NARIADENIE KOMISIE (ES) č. 1164/2007
zo 4. októbra 2007,
ktorým sa zapisuje názov do Registra chránených označení pôvodu a chránených zemepisných označení [Holsteiner Karpfen (CHZO)]
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
keďže:
(1)
V súlade s článkom 6 ods. 2 prvým pododsekom nariadenia (ES) č. 510/2006 a podľa odseku 2 článku 17 uvedeného nariadenia bola žiadosť Nemecka o zápis názvu „Holsteiner Karpfen“ uverejnená v Úradnom vestníku Európskej únie (2).
(2)
Komisii bola v súlade s článkom 7 nariadenia (ES) č. 510/2006 oznámená jedna námietka. Vzhľadom na to, že táto námietka bola následne stiahnutá, sa uvedený názov musí zapísať do registra,
PRIJALA TOTO NARIADENIE:
Článok 1
Názov uvedený v prílohe k tomuto nariadeniu sa zapisuje do registra.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 4. októbra 2007